ISASI BALANZATEGI (EH Bildu, 2014-03-06):
Legebiltzarreko presidente andrea. Ea argitasunak laguntzen duen kasu honetan.
Eperraren hegaldia laburra da Maneiro jauna, eta gehienetan alperrikakoa ere.
Egia esan nik ez dut ulertzen mahaiak nola onartzen duen horrelako gairik ekartzea osoko bilkurara eta beste kontratazio publikoetako hezkuntza baldintzak batzordera bidaltzen duen.
Baina beno, demagun ondo dagoela eta erro sakoneko gaia ekarri duela Maneiro jaunak Legebiltzar honetara. Hara!
(Algarak)
Argi dago ez daukadala argia nire alde. Hala ere, jarraituko dut ea azaltzen dudan hemen legitimotasuna eta legearen... Demokraziaren ikuspegitik ulertzen ez dudana da...
...azaltzen dudan hemen legitimotasuna eta legearen, demokraziaren ikuspegitik ulertzen ez dudana da, ibili naiz Eustaten web gunean eta orrialde batean agertzen dira geratutako desanexioak eta anexioak azken urteotan.
Beno, lehen aipatu dut faxismo garaian alegia, Aieteko txikiak gobernatzen zuenean, urte horietan 50 anexio baino gehiago gertatu izan ziren.
Ez dut ulertzen, ez dut ulertzen bere burua demokratatzat duen, es que Aieteko txikia aipatu eta argia joan, bat.
(Barreak)
Nik ez dut ulertzen nola den posible diktadura faxista batean hartutako erabakiak nola ez ziren utzi bertan behera demokrazia berreskuratu bezain pronto, ez dut ulertzen nola izan daitekeen balio juridikoa izateak urte haietan egindako anexio guztiak. Automatikoa izan behar zen, demokraziaz hitz egiten baldin badugu.
Ze beste batzuen hemen delirioak, Igeldon esperimentu bat egiten ari garela eta egitekotan Nafarroan egingo dugu, Etxarri-Aranatzen. Baina ez Igeldon.
Igeldon herritarren nahia, ondo ala gaizki, beste kontu bat da, baina herritarren aspaldiko nahia betetzen ari gara. Ondo ala gaizki, baina horretan, hori da gure saiakera.
Beraz, demokraziaz hitz egiterakoan, nik uste kontuan hartu behar dela garai hartan hartutako erabakia balio juridiko gaur egun izateak, lehen esaten nuenean lorratzak, hortaz ari nintzen.
Nola da posible faxistek erabakitakoa gaur egun indar juridiko, politikorik izatea? Hori ez da galdetzekoa? Ba hori da gertatzen dena.
Eta Sémper jauna, liberal batek ez dakit zer egiten duen, baina beno, ez naiz sartuko horretan, baina diskoz aldatu. Badituzu erreferentzia historikoak, liberalen erreferentzia historikoak askoz ere erretorika jantziagoa, zoldaz betetako erretorika daukazu.
Aldatu behar duzu, hartu liberalena. Baina hori bai, faxismo garaitik aurreko liberal haienak, zeren haren ondoren liberalak nik uste zure tankerakoak direla eta ez da eredu oso argia.
Hemen eztabaidan dagoena ez da Maneiro jaunak esaten duena, beste kontu bat da. Egoera, zertan den egoera, benetan? Auzitegian dagoela. Bilduk zerbait inposatu du? Ez, Auzitegian dago. Ez dakit zer gertatuko den Auzitegian.
Autoa, horrek bere bidea egingo du. Nik esan dut eta esaten dut (...) bat izan dela, hau da, luzamendutan ibili, zeren Gipuzkoako Foru Aldundiak hartutako erabakia guztiz legezkoa da eta guztiz demokratikoa.
Akatsak gora-behera, baina hori ez da zalantzan jartzen. Talka bat izan daiteke eta bestela autoa irakurri. Nik erdaraz irakurri dut, euskaraz ukatu egin didatelako. Erdaraz eta erdaraz nahiko ondo irakurtzen dut.
Argi dago hor etena dagoela 6/2010 Dekretuak bertan behera utzi zutelako eta ikusi edo aztertu behar da hori legezkoa ote zen ala ez. Hori da auzia. Hortik aurrera ikusiko dugu, baina sakoneko gaira iritsita.
Lehen komentatu izan du, hemen aipatu izan da Ereñotzuren kasuan. Ereñotzuren kasuan desanexioa edo independentzia ez dute sekula santan eskatu, eta kudeaketarako eta hemen dago aipatu izan den garai hartako Hernaniko alkate andrea, eta 2006. urtean –oker ez banaiz– Aldundian Aralarreko kideek eskatu zuten Itziar eta Igeldoren desanexioa.
Hemen kontuan dagoena gera dadila Igeldoren auzia konpondu egin behar da eta konpontzeko, lehen esan dut eta intsistentziaz eta nik uste dut Alderdi Jeltzalekoek hori ere badakite, orain ez bada, bihar etzi Igeldo udalerri izango da. Eta nahia hori hor dago eta hemen ikus izan dugu eta askok ezagutzen ditugu desanexionatutako udalerriak.
Guk gure zuzenketari eutsi egingo diogu. Iruditzen zaigu Maneiro jaunak engainatu dituela sozialistak. Ez du zentzurik horrelako proposamena gaur egun Ganbara honetan eztabaidatzea.
Ez du zentzurik ez bada, zeren klaro gauza da fusioa historikoki begiratzea, irakurtzea, Maneiro jauna. Bai, anexioak gertatzen ziren 40 urte...